b"\n_START_ARTICLE_\nPremis Oscar de 2009\n_START_SECTION_\nCuriositats\n_START_PARAGRAPH_\nEl 2 de febrer de 2010 es van anunciar els nominats amb la novetat que el premi a Millor pel\xc2\xb7l\xc3\xadcula comptava amb deu nominats en lloc dels cinc que era tradici\xc3\xb3 des de fa molts anys._NEWLINE_Les pel\xc2\xb7l\xc3\xadcules m\xc3\xa9s nominades de la nit foren Avatar de James Cameron i En terra hostil de Kathryn Bigelow amb nou nominacions ambdues, si b\xc3\xa9 la gran guanyadora de la nit fou la segona en rebre sis premis, entre ells millor pel\xc2\xb7l\xc3\xadcula, millor direcci\xc3\xb3 o gui\xc3\xb3 original entre d'altres premis t\xc3\xa8cnics. De fet, Bigelow es convert\xc3\xad en la quarta dona en aconseguir una nominaci\xc3\xb3 a millor direcci\xc3\xb3 i la primera en aconseguir el premi._NEWLINE_La pel\xc2\xb7l\xc3\xadcula d'animaci\xc3\xb3 Up de Pete Docter es convert\xc3\xad en el segon film d'aquest g\xc3\xa8nere en ser nominada a millor pel\xc2\xb7l\xc3\xadcula despr\xc3\xa9s de Beauty and the Beast de Gary Trousdale i Kirk Wise._NEWLINE_La vict\xc3\xb2ria de Geoffrey Fletcher pel gui\xc3\xb3 adaptat de Precious el convert\xc3\xad en el primer afroameric\xc3\xa0 en aconseguir un guard\xc3\xb3 en aquesta categoria._NEWLINE_Per primera vegada els premis honor\xc3\xadfics, aix\xc3\xad com la concessi\xc3\xb3 dels premis Irving Thalberg i Jean Hersholt, es concediren fora de la cerim\xc3\xb2nia dels premis Oscar, realitzant-se en els anomenats Governors Awards, en aquesta ocasi\xc3\xb3 presentats el 14 de novembre de 2009."